text: Sigtes for vold mod mor og datter
  20 maj 2014 kl. 07.48
  En 39-årig mand fremstilles i grundlovsforhør efter to tilfælde af vold. Han sigtes for vold mod sin kærestes 15-årige datter i weekenden og vold mod hendes 34-årig mor på Søndergade i Outrup.
  - Vi har valgt at fremstille ham, fordi de to episoder ligger så tæt, siger lederen af lokalpolitiet i Varde, Torben Kloster, til TV SYD. De to kvinder har ikke alvorlige skader efter volden, kun mærker.
  Den 39-årig sigtes for at have begået vold mod den 15-årig lørdag aften. Episoden blev mandag anmeldt af Varde Kommune, som har været inde i sagen i nogen tid.
  Kl. 22.52 blev politiet kaldt til Outrup, hvor den 39-årige havde været voldelig overfor moderen, som han har boet sammen med.
  Politiet kan ikke oplyse, hvad der er baggrunden for overfaldene.
  Grundlovsforhøret holdes kl. 13 i Retten i Esbjerg.
  